Document ID: 31997R0417

ΚΑΝΟΝΙΣΜΟΣ (ΕΚ) αριθ. 417/97 ΤΗΣ ΕΠΙΤΡΟΠΗΣ της 4ης Μαρτίου 1997 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1895/96 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι το άρθρο 8 παράγραφος 3 του κανονισμού (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 300/97 (6), προβλέπει τη δυνατότητα χορηγήσεως επιστροφών στα συστατικά κοινοτικής καταγωγής του λιωμένου τυριού που παρασκευάζεται με το καθεστώς της τελοιοποίησης για επανεξαγωγή 7 ότι πρέπει να προβλεφθούν ορισμένες ειδικές λεπτομέρειες για να διασφαλισθεί η ορθή λειτουργία και ο αποτελεσματικός έλεγχος αυτού του ειδικού μέτρου και γι' αυτό, να προσαρμοσθεί ο κανονισμός (ΕΚ) αριθ. 1466/95 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1466/95 συμπληρώνεται με το ακόλουθο άρθρο 1γ:
«Άρθρο 1γ1. Ο παρών κανονισμός εφαρμόζεται στις αιτήσεις χορηγήσεως πιστοποιητικών εξαγωγής για τα προϊόνττα που υπάγονται στον τομέα του γάλακτος και των γαλακτοκομικών προϊόντων που εξάγονται με την μορφή προϊόντων που υπάγονται στον κωδικό ΣΟ 0406 30, σύμφωνα με το άρθρο 8 παράγραφος 3 τρίτη περίπτωση του κανονισμού (ΕΟΚ) αριθ. 3665/87.
2. Στην αίτηση του πιστοποιητικού και στο πιστοποιητικό πρέπει στη θέση 20 να περιλαμβάνεται η αναφορά στο παρόν άρθρο.
3. Η αίτηση του πιστοποιητικού συνοδεύεται από την άδεια που χορηγείται από τις αρμόδιες αρχές για να γίνει χρήση του εν λόγω τελωνειακού καθεστώτος.
4. Τα κράτη μέλη λαμβάνουν τα αναγκαία μέτρα στο πλαίσιο του εν λόγω καθεστώτος για την εξακρίβωση και τον έλεγχο της ποιότητας και της ποσότητας των προϊόντων που αναφέρονται στην παράγραφο 1 για τα οποία έχει ζητηθεί επιστροφή καθώς και για την εφαρμογή των διατάξεων που προβλέπονται όσον αφορά το δικαίωμα στην επιστροφή.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαρτίου 1997.

Labels: 3
17